《泰伯墓》
清代·刘雷恒

玉鱼金碗思悠悠，谁重皇山土一抔。曾忆世家传太史，况从至德表尼丘。

云凝故宅银床冷，月落平墟碧树秋。让国更推吴季子，应知高节自孙谋。

作者简介：刘雷恒，(1623一?)字震修，号易台，无锡人。元珍孙，康熙十九年(1680)吴县贡生。官常州府训导,累擢六安知州。以文行著称。间所交游者皆一时名人。著有《震修诗文稿》。与顾贞观等结成云门诗社。